b'\n_START_ARTICLE_\nKreskentios\n_START_PARAGRAPH_\nKreskentios (100-luku) oli antiikin kreikkalainen kyyniseen koulukuntaan kuulunut filosofi. H\xc3\xa4n oli todenn\xc3\xa4k\xc3\xb6isesti kotoisin Megalopoliksesta, Arkadiasta, vaikka joskus t\xc3\xa4m\xc3\xa4n \xe2\x80\x9dsuuren kaupungin\xe2\x80\x9d on ajateltu viittaavan mahdollisesti Roomaan._NEWLINE_Kreskentios oli Justinos Marttyyrin aikalainen. Varhaiskristilliset kirjailijat puhuvat Kreskentioksesta luonteeltaan pahamaineisena. Tatianoksen mukaan h\xc3\xa4nt\xc3\xa4 syytettiin kaikenlaisista rikoksista, eik\xc3\xa4 kyynikon toimi est\xc3\xa4nyt h\xc3\xa4nt\xc3\xa4 olemasta rahan orjuuttama. Kreskentios hy\xc3\xb6kk\xc3\xa4si kristittyj\xc3\xa4 vastaan mit\xc3\xa4 k\xc3\xa4rkevimmin ja kutsui heit\xc3\xa4 ateisteiksi. Justinos pyrki kumoamaan t\xc3\xa4m\xc3\xa4n syyt\xc3\xb6kset, ja sanoo my\xc3\xb6s, ett\xc3\xa4 Kreskentios juonitteli siit\xc3\xa4 syyst\xc3\xa4 Justinoksen kuolemantuomiota. My\xc3\xb6s Eusebios Kesarealainen syytt\xc3\xa4\xc3\xa4 Kreskentiosta Justinoksen marttyyrikuolemasta. Ei ole kuitenkaan tietoa siit\xc3\xa4, oliko Kreskentios todella Justinoksen kuoleman taustalla._NEWLINE_Teoksessaan Khronikon Eusebios ajoittaa Kreskentioksen hy\xc3\xb6kk\xc3\xa4ykset vuosiin 152-153.'